**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2017 M. RUGSĖJO 22 D. SPRENDIMO NR. 5TS-1026 „DĖL LAZDIJŲ RAJONO SAVIVALDYBĖS TARYBOS VEIKLOS REGLAMENTO TVIRTINIMO“ PAKEITIMO**

2018 m. spalio 12 d. Nr. 34-1475

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 2 dalies 1 punktu, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos veiklos reglamentą, patvirtintą Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo”:

1. pakeisti 181.4 papunktį ir jį išdėstyti taip:

„181.4. Sveikatos apsaugos, šeimos ir socialinių reikalų;“

2. pakeisti 194.4 papunktį ir jį išdėstyti taip:

„194.4. Sveikatos apsaugos, šeimos ir socialinių reikalų:

194.4.1. svarstyti ir teikti išvadas dėl savivaldybės bendrųjų ilgalaikių socialinių, nusikaltimų kontrolės ir prevencijos, ekologinių, sveikatos ir kitų programų projektų rengimo;

194.4.2. svarstyti ir teikti siūlymus dėl valstybės socialinių ir ekonominių programų tikslinių lėšų ir kitų valstybės fondų lėšų paskirstymo;

194.4.3. svarstyti ir teikti siūlymus dėl valstybės socialinių programų, savivaldybės socialinės plėtros programos;

194.4.4. svarstyti ir teikti išvadas dėl visuomenės sveikatos, sanitarijos ir higienos ir kitų taisyklių tvirtinimo ir jų laikymosi kontrolės organizavimo, švaros ir tvarkos viešosiose vietose užtikrinimo;

194.4.5. svarstyti ir teikti išvadas dėl socialinių paslaugų planavimo ir teikimo organizavimo, sąlygų neįgalių gyventojų socialiniam integravimui į bendruomenę sudarymo;

194.4.6. svarstyti ir teikti siūlymus dėl savivaldybės sveikatos programų rengimo ir įgyvendinimo, dėl pirminės asmens ir visuomenės sveikatos priežiūros organizavimo;

194.4.7. svarstyti ir teikti siūlymus dėl savivaldybėms priskirtos triukšmo prevencijos ir valstybinio triukšmo valdymo funkcijos įgyvendinimo;

194.4.8. svarstyti ir teikti siūlymus dėl savivaldybės vardu gautos labdaros skirstymo tvarkos;

194.4.9. svarstyti ir teikti išvadas bei pasiūlymus dėl socialinių paslaugų kainų ir jų lengvatų teikimo;

194.4.10. svarstyti ir teikti išvadas bei pasiūlymus dėl kompensacijų tam tikroms vartotojų grupėms mokėjimo už perkamą kurą, elektros ir šilumos energiją, karštą vandenį;

194.4.11. svarstyti ir teikti siūlymus dėl šeimos stiprinimo savivaldybėje prioritetų nustatymo;

194.4.12. svarstyti ir teikti siūlymus įtraukti į savivaldybės strateginį plėtros planą konkrečias šeimos stiprinimo programas ir priemones;

194.4.13. svarstyti ir teikti siūlymus įtraukti į savivaldybės strateginį veiklos planą konkrečias šeimos stiprinimo programas ir priemones;

194.4.14. vykdyti šeimos stiprinimo politikos funkcijas;

194.4.15. svarstyti ir teikti siūlymus dėl šeimų organizacijų ir su šeimomis dirbančių organizacijų veiklos skatino ir rėmimo;

194.4.16. teikti siūlymus dėl galimybių sudaryti savivaldybės šeimos tarybą;

194.4.17. pagal savo kompetenciją svarstyti ir teikti išvadas dėl Tarybai teikiamų administracijos direktoriaus, savivaldybės kontrolieriaus, biudžetinių ir viešųjų įstaigų, įmonių ir organizacijų vadovų ataskaitų bei atsakymų į Tarybos narių paklausimus;

194.4.18. rengti Tarybos sprendimų projektus komiteto kompetencijos klausimais;

194.4.19. nagrinėti piliečių bei visuomeninių organizacijų pasiūlymus, prašymus, skundus savo veiklos sričių klausimais (pateiktus raštu arba elektroniniu būdu prisijungus prie savivaldybės interneto tinklalapio modulio „El. prašymas”), atsižvelgiant į komentarus bei balsavimą savivaldybės interneto svetainėje, ir prireikus su atitinkamais rekomendaciniais sprendimais juos perduoti pagal kompetenciją administracijos direktoriui, merui, Tarybai;

194.4.20. svarstyti ir teikti išvadas bei pasiūlymus kitais komiteto arba jo kompetencijai priskirtais klausimais.“.

Savivaldybės meras

Parengė

Kęstutis Jasiulevičius

2018-10-11

**DĖL LAZDIJŲ RAJONO SAVIVALDYBĖS TARYBOS 2017 M. RUGSĖJO 22 D. SPRENDIMO NR. 5TS-1026 „DĖL LAZDIJŲ RAJONO SAVIVALDYBĖS TARYBOS VEIKLOS REGLAMENTO TVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-10-11

 Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2017 m. rugsėjo 22 d. sprendimo Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo” pakeitimo“ parengtas vadovaujantis Lietuvos Respublikos vietos savivaldos įstatymu.

Šio projekto tikslas – patikslinti Lazdijų rajono savivaldybės tarybos veiklos reglamentą, atsižvelgiant į nuo 2018-03-01 įsigaliojusio Lietuvos Respublikos šeimos stiprinimo įstatymo nuostatas.

 Lietuvos Respublikos šeimos stiprinimo įstatymo 14 straipsnio 1 dalies 2 punkte nurodoma, kad savivaldybės taryba sudaro šeimos komitetus ar komisijas.

 Reglamento pakeitimu siūloma nesudaryti atskiro šeimos komiteto ar komisijos, o šias funkcijas pavesti Lazdijų rajono savivaldybės tarybos Sveikatos apsaugos, šeimos ir socialinių reikalų komitetui. Nauji komiteto įgaliojimai nurodomi 194.4.11–194.4.16 papunkčiuose.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Sprendimo projektą parengė Lazdijų rajono savivaldybės administracijos Juridinio skyriaus vedėjas Kęstutis Jasiulevičius.

Juridinio skyriaus vedėjas Kęstutis Jasiulevičius